**PRINTESA AURIE**

*Leul Cel Batran*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Castele mii din lumea-ntreagă,

A basmelor fără sfârşit,

Palate mari sub bolta largă,

De nu se ştie-a lor ivit,

Înalţă turnuri luminate

Spre soarele strălucitor

Sau îşi aşază peste noapte,

A stelelor superb decor.

Regine, regi şi-a lor prinţese,

Minuni de prinţi namaivăzuţi,

Chemaţi, fiind, cu toţi la mese,

Gonesc pe armăsarii iuţi.

Ei vor s-ajungă mai degrabă

La curtea unui împărat

Cu plete lungi şi cu o barbă,

Ce i se-ntinde prin regat.

Bătrânul mag cunoaşte veşti

Primite chiar de la un sol,

Care-a umblat printre poveşti,

Călătorind pe-aripi de stol.

El spune că peste Pământ,

Având privirea ca de vis

Şi gura murmurând un cânt,

Ce nu se-aude-n paradis,

Găseşti un chip nevinovat,

Purtând cosiţe aurii,

Cu ochi de înger nestemat,

Fără pereche-ntre copii.

- Dar cum o cheamă, vrem şi noi

Să o cunoaştem, să o ştim

Strigar-a basmelor eroi,

- Prinţes-am vrea să o numim

- Atunci, aflaţi cu toţii-acum,

Precum şi eu am auzit,

Fetiţa chiar este pe drum,

De nu cumva a şi sosit.

Ce sărbătoare, ce festin,

A fost ca niciodată,

Se anunţară că mai vin

Şi zânele, îndată.

Şi cavaleri neînfricaţi

Sau vietăţi, o mie,

Ba chiar şi-o ceată de piraţi,

Cu toţii-au vrut să-i fie,

Un nume dat de împăraţi:

Prinţesa Aurie.